**Second-hand smoke in mental healthcare settings: time to implement total smoke-free bans?**

*Fum ambiental del tabac a les unitats de salut mental: és l’hora d’implementar la prohibició total de fumar?*

Ballbè M, Sureda X, Martínez-Sánchez JM, Saltó E, Gual A, Fernández E.

Int J Epidemiol (2013) 42 (3): 886-893.

*Objectiu:* Avaluar objectivament els nivells de fum ambiental del tabac als dispositius de salut mental hospitalària segons el tipus de normativa de control d’espais lliures de fum.

*Mètodes:* Es va realitzar un estudi transversal per avaluar el fum ambiental del tabac (FAT) en 64 unitats d'hospitalització de salut mental (95,5% de les totes les unitats) a Catalunya. Es va mesurar la concentració de material particulat  <2.5 μm (PM2.5) com a marcador del FAT en cada unitat entre novembre de 2010 i març de 2011.

*Resultats:* Mentre l’OMS recomana uns nivells màxims de PM2.5 de 10 µg/m3, la mitjana geomètrica (interval de confiança del 95%) de la concentració de PM2.5 a les unitats amb prohibició total de fumar (tant en interiors com en exteriors) va ser de 8,81 µg/m3 (8,06-9,56 µg/m3), 13,80 µg/m3 (13,23-14,36 µg/m3) en les unitats on no es permetia fumar als interiors però sí als exteriors, 24,29 µg/m3 (23,50-25,03 µg/m3) en unitats amb sales interiors per fumar, i 51,00 µg/m3 (49,83-52,04 µg/m3) en unitats que permetien fumar en àrees interiors comunes (p<0,05). El model de regressió ajustat per diferents variables de confusió va mostrar un augment lineal de PM2.5 conforme el nivell de restricció de la normativa era menor. Finalment, la concentració de PM2.5 a les sales interiors de fumadors era de 286,50 µg/m3 (283,95-288,89 µg/m3).

*Conclusió:* Només les unitats amb prohibició total de fumar en els interiors i els exteriors tenien nivells de PM2.5 per sota dels nivells recomanats per l'OMS de 10 µg/m3. Les resta d’unitats amb normatives més permissives tenien nivells de PM2.5 amb efectes perjudicials per a la salut i disminució de l’esperança de vida.